28/04/2014 | Administración LocalMunicipal
Ribeira
Convocatoria do proceso selectivo para a contratación de un capataz e seis peóns do Grupo de Prevención, Riscos e Intervención Municipal

Por Decreto da Alcaldía de data 04 de abril de 2014, resolveuse a aprobación das bases que a continuación se transcriben, para a contratación laboral de un capataz e de seis peóns do Grupo de Prevención, Riscos e Intervención Municipal do Concello de Riveira. Tal e como se indica na base 5ª, as solicitudes para tomar parte neste proceso selectivo faranse mediante instancia que se presentará durante o prazo de dez (10) días naturais, que se iniciará o día seguinte ó da publicación do anuncio da convocatoria no Boletín Oficial da Provincia. O modelo oficial das instancias estará a disposición de todos os interesados, ademais de nas oficinas municipais, no sitio web oficial do concello (www.riveira.es). É obxecto desta convocatoria a contratación laboral de un (1) capataz e de seis (6) peóns para a constitución dun Grupo de Prevención, Riscos e Intervención Municipal do Concello de Riveira, adscritos ao departamento de seguridade, unidade de protección civil, e vacantes no cadro de persoal do orzamento vixente. O sistema selectivo é o de oposición libre. As retribucións básicas, complementarias e extraordinarias que corresponden a cada posto de traballo, por tódolos conceptos salariais, son as que figuran no orzamento municipal vixente, coas actualizacións que procedan para as seguintes anualidades. Neste caso concreto son as correspondentes ao Grupo IV para o posto de capataz e as correspondentes ao Grupo V para os postos de peóns. As tarefas e labores a desenvolver por este persoal consistirán na prestación de servizos de emerxencia (intervención en incendios forestais e urbanos no ámbito territorial e funcional da súa competencia, intervencións en situacións derivadas de riscos naturais, inundacións, temporais, xeadas, choivas intensas, etc, intervencións en situacións de riscos inducidos polo home, etc), participación nas actuacións e intervención materiais do servizo de protección civil, co mantemento e coidado de equipos e material utilizados (colaboración en casos de aglomeracións de persoas en lugares e momentos determinados, colaboración e apoio en calquera situación que implique riscos para persoas, bens ou medio ambiente, colaborar nas funcións que lle poidan correspondan segundo os diferentes plans de protección civil previstos na normativa legal vixente, etc) e, en xeral, calquera outra tarefa vinculada coa función preventiva dos distintos servizos que ten que prestar o Concello e vinculada co eido competencial no que se integran estes postos (realización de actividades e, no seu caso, establecemento de medidas preventivas que diminúan ou minimicen as situacións de risco indicados, tales como desbroce e limpeza de cunetas e montes, limpeza de taxeas, retirada de delfíns, etc, e calquera outra en materia de protección civil, emerxencias e medio ambiente, servizos sociais, sanidade, culturais, educativos e deportivos). O proceso selectivo regularase por estas bases e no non previsto nelas, polo que establecen a Lei 7/1985, reguladora das bases de réxime local, o Real Decreto Lexislativo 781/1986, de 18 de abril, polo que se aproba o Texto Refundido das disposicións legais vixentes en materia de réxime local, o Decreto Lexislativo 1/2008, de 13 de marzo, polo que se aproba o Texto Refundido da lei da función pública de Galicia, a Lei 30/1984, do 2 de agosto, de medidas para a reforma da función pública, a Lei 7/2007 do 12 de abril do estatuto básico do empregado público e demais disposicións de pertinente aplicación. Os contratos formalizaranse baixo a modalidade de contrato de duración determinada de interinidade por vacante a xornada completa, que se prestará en horario que se distribuirá segundo as necesidades e organización do servizo, en quendas de mañá ou de tarde, tódolos días da semana, cos descansos que regulamentariamente correspondan. A contratación interina durará mentres non se cubran os postos de traballo en propiedade ou se amorticen os mesmos na forma e polos procedementos regulamentariamente establecidos. A extinción dos contratos laborais producirase, ademais de polo exposto no apartado anterior, polas causas previstas na Lei 7/2007 do 12 de abril do estatuto básico do empregado público e no Real Decreto Lexislativo 1/1995, de 24 de marzo, polo que se aproba o texto refundido do Estatuto dos Traballadores, ou por calquera outra causa de perda de relación de servizo previstas na normativa de aplicación aos empregados públicos. Para ser admitidos á realización do proceso selectivo os aspirantes deberán posuír na data de finalización do prazo de presentación de solicitudes e manter ata o momento da formalización do contrato de traballo os seguintes requisitos de participación: a) Ter a nacionalidade española. Tamén poderán participar os nacionais dos Estados membros da Unión Europea, o cónxuxe dos españois e dos nacionais doutros Estados membros da Unión Europea, calquera que sexa a súa nacionalidade e sempre que non estean separados de dereito, e os seus descendentes e os do seu cónxuxe sempre que non estean separados de dereito, sexan menores de vinteún anos ou maiores de dita idade dependentes; as persoas incluídas no ámbito de aplicación dos Tratados Internacionais celebrados pola Unión Europea e ratificados por España nos que sexa de aplicación a libre circulación de traballadores; e os estranxeiros con residencia legal en España. b) Ter cumpridos 18 anos de idade e non exceder, no seu caso, da idade máxima de xubilación forzosa. c) Estar en posesión, ou en condicións de obter á data de finalización do prazo de presentación de solicitudes, dos títulos que de seguido se refiren, e que deberán ser acreditados mediante documento oficial expedido polo organismo competente: o graduado en educación secundaria obrigatoria ou equivalente para o posto de capataz e o certificado de escolaridade ou equivalente para os postos de peóns. No caso de titulacións obtidas no estranxeiro deberase estar en posesión, á data de finalización do prazo de presentación de solicitudes, da credencial que acredite a súa homologación ou convalidación no seu caso, expedida polo organismo competente. d) Estar en posesión do permiso de circulación das clases B e C, en plena vixencia e sen ningún tipo de limitación á data de finalización do prazo de presentación de solicitudes, co compromiso, mediante declaración, a mantelos vixentes mentres permanezan en situación de servizo activo. e) Posuír o Curso Básico de Protección Civil impartido por Administración Pública ou entidade homologada. f) Non padecer enfermidade ou defecto físico ou psíquico que impida o desempeño das funcións propias do posto de traballo para o que se opta. A estes efectos, establécese a igualdade de condicións das persoas minusválidas cos demais aspirantes, non podendo fixarse con carácter xeral limitacións físicas ou psíquicas senón nos casos en que sexan incompatibles co normal desempeño do traballo correspondente, adoptándose polo Tribunal Cualificador medidas e medios para a realización das probas, de forma que gocen de igualdade de oportunidades cos demais participantes. A condición de minusvalía e a súa compatibilidade acreditarase con certificación expedida polo organismo competente. g) Non incorrer en causa de incompatibilidade ou de incapacidade, conforme á normativa vixente. h) Non haber sido separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin se achar en inhabilitación absoluta ou especial para empregos ou cargos públicos por resolución xudicial, para acceso ao corpo ou escala de funcionario, ou para exercer funcións similares ás que desempeñaban no caso do persoal laboral, no que houbese sido separado ou inhabilitado. No caso de ser nacional doutro Estado, non acharse inhabilitado ou en situación equivalente nin haber sido sometido a sanción disciplinaria ou equivalente que impida, no seu Estado, nos mesmos termos o acceso ao emprego público. As solicitudes para tomar parte neste proceso selectivo faranse mediante instancia dirixida ó señor Alcalde, en modelo que se facilitará no Rexistro Xeral da Corporación, nas que se fará constar que se reúnen todos e cada un dos requisitos establecidos na Base Cuarta desta convocatoria. Os aspirantes con algunha capacidade diminuída terán que indicalo na solicitude, acompañada da correspondente documentación acreditativa da minusvalía. Así mesmo, terán que solicitar as posibles adaptacións de tempo e medios para a realización dos exercicios nos que esta adaptación sexa necesaria. As solicitudes presentaranse no citado Rexistro (os días laborais de 9:00 a 13:30 horas) durante o prazo de 10 días naturais, que se iniciará o día seguinte ó da publicación do anuncio da convocatoria no Boletín Oficial da Provincia. Tamén se poderán presentar na forma que determina o artigo 38.4 da Lei 30/1992, de Réxime Xurídico das Administracións Públicas e do Procedemento Administrativo Común; neste caso, deberá comunicarse mediante telegrama ou telefax (Fax do Concello de Riveira nº 981 871610) durante o mesmo prazo que o de presentación de instancias. Tamén poderán comunicalo enviando un e-mail á seguinte dirección de correo electrónico: maria. sieira. rios@riveira. com En cumprimento do artigo 28 do Convenio Colectivo do Persoal Laboral do Concello de Riveira a convocatoria tamén se anunciará nun xornal de tirada provincial. Así mesmo se procederá á súa publicación no Taboleiro de Edictos e na páxina web municipal. A non presentación da solicitude en tempo e forma suporá a exclusión do aspirante. Xunto coa solicitude para tomar parte neste proceso selectivo os aspirantes deberán achegar, inescusablemente, a seguinte documentación: a) Xustificante acreditativo de ter ingresado na Tesourería Municipal en concepto de matrícula a cantidade de 12,18 euros si se opta ao posto de capataz e 8,14 euros si se opta ós postos de peóns. Os ditos importes poderanse facer efectivo ben directamente nas Arcas Municipais ou ben mediante xiro postal ou telegráfico, así como mediante ingreso na seguinte conta municipal (cos datos persoais do aspirante e posto ó que se opta), número de conta de BBVA: 0182-5820-13-0000002454, e será devolto unicamente no caso de que o aspirante non sexa admitido ó proceso selectivo por falta dos requisitos esixidos para participar no mesmo ou por presenta-la solicitude fóra de prazo. En ningún caso a presentación e pago da taxa por dereitos de exame suporá a substitución do trámite de presentación da instancia. b) Fotocopia compulsada do Documento Nacional de Identidade ou documento de identificación de estranxeiro. c) Fotocopia compulsada da titulación académica esixida na letra c) da Base 4ª. d) Fotocopia compulsada do permiso de circulación esixido na letra d) da Base 4ª e) Fotocopia compulsada do Curso Básico de Protección Civil esixido na letra e) da Base 4ª. f) Certificado médico en impreso oficial no que se faga constar expresamente que o aspirante reúne as condicións físicas e sanitarias necesarias e suficientes para realizar cada un dos exercicios físicos previstos neste proceso selectivo. Para que teñan validez neste proceso selectivo, todos os documentos que se presenten deberán estar expedidos nalgunha das linguas oficiais na Comunidade Autónoma de Galicia (galego ou castelán). No caso de tratarse de documentos expedidos noutras Comunidades Autónomas, para que teñan validez deberán estar redactados en lingua castelá ou traducidos polo organismo competente da respectiva Comunidade. Tratándose de documentos expedidos nun país estranxeiro, deberán estar debidamente traducidos, validados e apostilados pola correspondente oficina diplomática española ou organismo competente. Os aspirantes que non posúan a nacionalidade española e sexan nacionais dun Estado membro da Unión Europea, con dereito a participar nalgún proceso selectivo, deberán presentar unha focotocopia do Pasaporte ou documento que acredite a súa identidade e nacionalidade. De ser o caso, tamén presentaran os documentos que confirmen o vínculo de parentesco e o feito de vivir a expensas ou estar a cargo dunha persoa nacional doutro Estado co que teña o dito vínculo. Así mesmo, deberán achegar unha declaración xurada ou promesa da dita persoa de que non está separado de dereito do seu cónxuxe e, de ser o caso, do feito de que o aspirante vive ás súas expensas ou de que está ó seu cargo. Os demais aspirantes estranxeiros, xunto coa fotocopia do seu Pasaporte en vigor, deberán acompañar copia do documento que acredite que están habilitados a residir e a poder acceder sen limitación ó mercado laboral en España. Coa presentación da instancia para tomar parte no proceso selectivo entenderase que os interesados aceptan e acatan todas e cada unha das Bases desta convocatoria. Rematado o prazo de presentación de instancias, a Alcaldía ditará Resolución no prazo máximo de 10 días, declarando aprobada a lista provisional de aspirantes admitidos e excluídos, con indicación, se é o caso, das causas de exclusión. Esta resolución publicarase no taboleiro de anuncios do Concello e será determinante para os efectos de posibles impugnacións e recursos, de conformidade co previsto na lei. Así mesmo, e sempre que sexa posible, a citada resolución publicarase, a título informativo e complementario, na web do concello (www.riveira.es). Os aspirantes excluídos dispoñen dun prazo de cinco días naturais contado desde o seguinte ó da publicación da antedita resolución, para presentar as reclamacións oportunas ou emendas de defectos. A presentación de reclamacións, no seu caso, non suspenderá o proceso selectivo, salvo que así o acorde a Alcaldía. Posteriormente, o Alcalde declarará aprobada a lista definitiva de admitidos e excluídos, que se publicará no taboleiro de anuncios do Concello. Na mesma resolución o alcalde determinará o lugar, data e hora do comezo do proceso selectivo, así como a composición do Órgano de selección. Así mesmo, e sempre que sexa posible, a citada resolución publicarase, a título informativo e complementario, na web do concello (www.riveira.es). A inclusión dos aspirantes nas listas de admitidos non supón, en ningún caso, o recoñecemento por parte desta Administración Municipal de que aqueles reúnen os requisitos esixidos para ser nomeados para a súa contratación, requisitos que se deberán acreditar segundo o establecido na Base 10ª. O Tribunal Cualificador do proceso selectivo será designado polo Alcalde segundo o disposto no artigo 60 da Lei 7/2007, do estatuto básico da función pública. Estará composto polos seguintes membros: a) Un presidente, que será un funcionario de carreira ou persoal laboral fixo designado polo Alcalde da Corporación. b) Tres vogais, funcionarios de carreira ou persoal laboral fixo designados polo Alcalde da Corporación. c) Un secretario, que será o da Corporación ou funcionario en quen delegue. A súa composición deberá axustarse aos principios de imparcialidade e profesionalidade dos seus membros e, tenderase á paridade entre muller e home. Os vogais deberán posuír a titulación ou especialización igual ou superior ás esixidas para o acceso ás prazas convocadas. O persoal de elección ou de designación política, os funcionarios interinos e o persoal eventual non poderán formar parte dos órganos de selección. A pertenza ós mesmos será sempre a título individual non pudendo ostentarse esta en representación ou por conta de ninguén. Non poderán formar parte do Tribunal os funcionarios ou laborais fixos que realizaran tarefas de preparación de aspirantes a probas selectivas nos cinco anos anteriores á publicación da convocatoria. O Tribunal de selección poderá dispoñer a incorporación de asesores especialistas, para todas ou algunhas das probas, que colaborarán co órgano de selección exclusivamente no exercicio das súas especialidades técnicas sen que sexan integrantes do Tribunal, correspondéndolle o asesoramento e ilustración do parecer dos seus membros. A súa composición farase pública na mesma Resolución da Alcaldía pola que se aproba a lista definitiva de aspirantes admitidos e excluídos. Os membros do Tribunal deberán absterse de intervir, notificándoo á autoridade convocante, cando concorran as circunstancias previstas nos artigos 28 e 29 da Lei 30/1992 citada. Igualmente, os aspirantes poderán recusar ós membros do Tribunal cando concorra algunha das circunstancias a que se refire o parágrafo anterior. O Tribunal non poderá constituírse nin actuar sen a asistencia de máis da metade dos seus membros (sexan titulares ou suplentes, indistintamente). En todo caso, será precisa a asistencia do Presidente e do Secretario. O Tribunal Cualificador queda autorizado para resolve-las dúbidas que se presenten e para toma-los acordos necesarios para a boa orde do proceso selectivo, en todo o non previsto nestas Bases. Ós efectos de percepción de dietas por asistencias por parte dos membros concorrentes ás sesións que celebre o Tribunal Cualificador, estarase ó disposto nos artigos 29 e seguintes do Real Decreto 462/2002, de 24 de maio, sobre indemnizacións por razón do servizo. A data e máis a hora na que deberá constituírse o tribunal, así como o día e a hora para o comezo do proceso selectivo convocado serán determinados polo Alcalde mediante resolución, xuntamente coa aprobación da lista definitiva de admitidos e excluídos e a composición do tribunal, que se publicará no taboleiro de anuncios do Concello. Así mesmo, e sempre que sexa posible, publicarase, a título informativo e complementario, na web do concello (www.riveira.es). O sistema de selección é o de OPOSICIÓN LIBRE, que consistirá na realización dos seguintes exercicios: a) Natación: 50 metros libres. A proba consistirá en nadar unha distancia de 50 metros a estilo libre. Deberá atenderse ás instrucións que se indiquen ao empezar a proba. Poderá realizarse en grupo. A saída será dentro do vaso. Será puntuada da seguinte forma: b) Forza: 10 repeticións de press-banca. A proba consistirá en levantar dez veces unha carga total de 25 k para mulleres e 40 k para homes, na posición de tombados cara arriba nun banco de press, nun tempo máximo de 1 minuto, comezando coa carga elevada e os brazos extendidos, atendendo ás instrucións que se indiquen ao empezar a proba. Realizarase de maneira individual. Será puntuada da seguinte forma: c) Resistencia: 1000 metros lisos. A proba consistirá en completar correndo unha distancia de 1 kilómetro. Deberá atenderse ás instrucións que se indiquen ao empezar a proba. Poderá realizarse en grupo. Será puntuada da seguinte forma: Este exercicio é de carácter obrigatorio pero no é eliminatorio, e a puntuación total do mesmo será a suma dos puntos obtidos en cada proba. Este exercicio físico será único para capataces e peóns. a) Para o posto de capataz: De carácter obrigatorio, consistente en contestar por escrito, no tempo máximo dunha hora, un cuestionario de 40 preguntas tipo test con respostas alternativas baseadas no contido do temario da convocatoria e determinado polo Tribunal, que se reunirá na data que se acorde no momento da súa constitución, aos efectos da elaboración do mesmo. Este exercicio é eliminatorio, e valorarase ata o máximo de 10 puntos (a razón de 0’25 puntos cada resposta correcta), sendo excluídos os participantes que non acaden o mínimo de 5 puntos. b) Para os postos de peóns: De carácter obrigatorio, consistente en contestar por escrito, no tempo máximo de 40 minutos, un cuestionario de 25 preguntas tipo test con respostas alternativas baseadas no contido do temario da convocatoria e determinado polo Tribunal, que se reunirá na data que se acorde no momento da súa constitución, aos efectos da elaboración do mesmo. Este exercicio é eliminatorio, e valorarase ata o máximo de 10 puntos (a razón de 0,4 puntos cada resposta correcta), sendo excluídos os participantes que non acaden o mínimo de 5 puntos.3º Exercicio: Proba práctica: De carácter obrigatorio, que consistirá na realización dun suposto práctico consistente nunha proba de capacitación relacionado coas funcións do posto de traballo ao que se opta, tendo en conta o temario da convocatoria, e que será determinado polo Tribunal antes da súa realización. Este exercicio é eliminatorio e valorarase ata o máximo de 10 puntos, sendo excluídos os participantes que non acaden o mínimo de 5 puntos.4º Exercicio: Coñecemento da lingua galega: De carácter obrigatorio e eliminatorio. Está dirixida á comprobación, por parte do Tribunal, de que os aspirantes comprenden, falan e escriben correctamente o galego. Consistirá na tradución directa dun texto elixido polo Tribunal do castelán ao galego sen axuda de dicionario nun tempo máximo de 30 minutos. Cualificarase como apto ou non apto. Estarán exentos de realizar este exercicio os aspirantes que acrediten posuír no día de finalización do prazo de presentación de instancias o Celga 3, para o caso dos aspirantes que opten ó posto de capataz, ou o Celga 2, para o caso dos aspirantes que opten ós postos de peóns, ou equivalentes debidamente homologados polo órgano competente en materia de política lingüística da Xunta de Galicia, de acordo coa disposición adicional segunda da Orde do 16 de xullo de 2007, pola que se regulan os certificados oficiais acreditativos dos niveis de coñecemento da lingua galega, publicada no DOG nº 146, do 30 de xullo de 2007. Os aspirantes serán convocados en chamamento único, quedando decaídos no seu dereito aqueles que non comparezan, salvo casos de forza maior debidamente xustificados e apreciados discrecionalmente polo tribunal. Os aspirantes deberán presentarse para realizaren os exercicios provistos do D. N. I., ou documento fidedigno acreditativo da súa personalidade a xuízo do tribunal, e tamén os medios materiais adecuados que sexan necesarios para a práctica daquela. Comezada a práctica do exercicio, o tribunal poderá requirirlles en calquera momento aos aspirantes que acrediten a súa identidade. A orde de actuación dos aspirantes será alfabético. A publicación dos resultados obtidos por cada aspirante en cada un dos exercicios, así como o anuncio convocando os aspirantes para a celebración de cada exercicio, farase exclusivamente no Taboleiro de Anuncios da Casa do Concello. Así mesmo, e sempre que sexa posible, publicarase, a título informativo e complementario, na web do concello (www.riveira.es). Concluída a cualificación final do proceso selectivo, o Tribunal publicará no citado Taboleiro de Anuncios a relación dos aspirantes aprobados por orde da puntuación total final, con especificación da mesma, e elevará a correspondente proposta de contratación a favor dos aspirantes que obtiveran a puntuación máis alta. O Tribunal Cualificador non poderá facer proposta de contratación a favor dun número de aspirantes superior ó das prazas convocadas. De se producir empate na puntuación final, para dirimilo teranse en conta as puntuacións parciais acadadas no proceso selectivo, pola orde de preferencia seguinte: en primeiro lugar, a puntuación acadada no segundo exercicio da oposición, en segundo lugar a puntuación acadada no terceiro exercicio da oposición, e en terceiro lugar a puntuación acadada no primeiro exercicio da oposición. De persistir o empate, dirimirase por sorteo público a celebrar ante o Tribunal Cualificador, do que se levantará a correspondente acta. O Tribunal elaborará, tamén por orden decrecente de puntuación, unha lista de reserva, cun número de aspirantes que será como máximo igual ao de aprobados, na que figurarán aqueles aspirantes que, aínda que superasen o proceso selectivo, non resultasen propostos para a súa contratación por obter unha puntuación de ordinal inferior ao número de prazas convocadas. No caso de renuncia, falecemento, falta de xustificación dos requisitos para o nomeamento, incapacidade absoluta sobrevida, ou outros supostos nos que o aspirante aprobado non chegue a formalizar o contrato de traballo, o órgano convocante poderá substituílo polo seguinte na orde de puntuación da lista complementaria de reserva, segundo a orde de puntuación acadada, de conformidade co previsto no artigo 61.8 da Lei 7/2007, do 12 de abril, do Estatuto Básico do Empregado Público. No caso de quedar deserto o proceso selectivo por non superar ningún aspirante a proba ou por non presentarse ningún a esta, o Sr. Alcalde queda autorizado a convocalo novamente cantas veces fose necesario, de conformidade coas presentes bases. No prazo de tres días hábiles seguintes á data da publicación do resultado da selección, os aspirantes seleccionados deberán xustificar que reúnen os requisitos esixidos na Base 4ª desta convocatoria, presentando os documentos que non foran xa presentados xunto coa solicitude para tomar parte neste proceso selectivo, é dicir: a) Declaración xurada de non ter sido separado mediante expediente disciplinario do servizo de ningunha administración pública, nin estar inhabilitado para o exercicio de funcións públicas por sentenza xudicial firme. b) Declaración xurada de non estar incurso en ningunha causa de incapacidade ou incompatibilidade de conformidade coa lexislación vixente. c) Número de afiliación á Seguridade Social. Se dentro do prazo indicado, salvo casos de forza maior, algún dos aspirantes propostos non presentara a súa documentación ou non acreditara reunir os requisitos esixidos, non se poderá proceder ó seu nomeamento, quedando anuladas tódalas súas actuacións, sen prexuízo das responsabilidades en que puidera ter incorrido por falsidade na instancia ou na documentación presentada para tomar parte neste proceso selectivo. Unha vez presentada a documentación a que se refire o apartado anterior, o órgano competente da Corporación fará o nomeamento a favor dos aspirantes propostos polo Tribunal Cualificador. Serán nulos os nomeamentos que se efectúen a favor de aspirantes que estean incursos en causas de incapacidade específica conforme á normativa vixente. A formalización dos contratos terá lugar dentro do prazo de cinco días naturais, a contar desde a data de notificación do acordo de nomeamento. Quen no prazo indicado non formalice o contrato sen causa xustificada quedará na situación de cesante, con perda de tódolos dereitos derivados da convocatoria e do nomeamento conferido. Previamente á sinatura do contrato, o aspirante nomeado deberá subscribir a declaración a que se refire o artigo 13.1 do Real Decreto 598/1985, de 30 de abril, sobre incompatibilidades. Mentres non se formalice o contrato e non se incorpore ó posto de traballo, o aspirante no terá dereito a percepción económica de ningunha clase. O persoal contratado quedará sometido a un período de proba de un mes, de conformidade co artigo 14 do Estatuto dos Traballadores, agás cando o traballador/a xa tivera desempeñado as mesmas funcións con anterioridade no Concello de Riveira, baixo calquera modalidade de contratación. O período de proba non se verá interrompido polas situacións de incapacidade laboral temporal, maternidade e adopción ou acollemento, que poidan afectar ao traballador/a. A lista complementaria de reserva prevista na Base 9ª constituirase nunha bolsa de emprego, á que se acudirá para o caso de que algunha das prazas contratadas ó abeiro desta convocatoria quedase definitivamente vacante por algunha circunstancia ou para realizar algunha substitución temporal con reserva de praza (referida a estas prazas). Os/as aspirantes que resultasen nomeados no proceso regulado nestas bases, unha vez rematada a duración dos contratos laborais ao que estas se refiren, pasarán a formar parte desta bolsa na orde que lle corresponda póla súa puntuación. No caso de se producir unha vacante nun posto de traballo de igual categoría ou cualificación existente no cadro de persoal deste Concello, ou cando haxa que substituír a un traballador con dereito a reserva do posto de traballo, tamén de igual categoría ou cualificación, acudirase á referida bolsa de emprego. Producida a necesidade de cobertura temporal dun posto de traballo o departamento de secretaría e servizos xerais avisará á persoa que, segundo a orde de prelación, lle corresponde ser contratada. No caso de que esta persoa non estea dispoñible ou renuncie a ocupar o posto de traballo seguirase o chamamento segundo a orde de prelación establecida na bolsa de emprego. Os chamamentos faranse por escrito de xeito que permita a constancia da recepción. Asemade poderase avisar por teléfono ao interesado, debendo quedar constancia, en todo caso, da data e hora en que cada aspirante sexa requirido, mediante dilixencia estendida ao efecto polo funcionario que os realizase. O orde de selección dos aspirantes incluídos na bolsa de emprego irase modificando cos conseguintes nomeamentos e contratacións, de acordo coas seguintes regras: a) Se o aspirante chamado non puidera ser nomeado por causa debidamente xustificada e discrecionalmente apreciada polo Órgano competente desta Administración, conservará a súa orde de prelación na bolsa de emprego; en caso contrario, será excluído da mesma. b) Se calquera dos integrantes da bolsa de emprego renunciara a formar parte da mesma, ou unha vez nomeado renunciara, fora separado do servizo por sanción disciplinaria e/ou por despido declarado procedente, será excluído daquela. c) Se unha vez nomeado e contratado un aspirante ó abeiro desta Base, o tempo traballado fora inferior a un ano, retornará ó posto que ocupaba na orde de prelación da bolsa de emprego no momento de ser chamado; se o período de nomeamento ou contratación fora igual ou superior a un ano, pasará a ocupar o último lugar da lista. En razón da urxencia dos chamamentos, queda facultada a Alcaldía para realizar os nomeamentos temporais a que se refire esta Base. Esta Base terá vixencia entre tanto non se leve a cabo un novo proceso selectivo para a contratación de postos de igual categoría, perdendo validez, neste caso, a bolsa de emprego que ata entón estivera vixente, pero sen que isto afecte ó persoal nomeado en virtude da mesmas e durante a súa vixencia. Non obstante todo o anterior, o Órgano competente da Corporación poderá optar pola aprobación de bases específicas e a celebración das pertinentes probas selectivas para a cobertura temporal daquelas prazas que así o estime. Primeira.- Agás a convocatoria, que se publicará segundo se establece na Base 5ª, os sucesivos actos e comunicacións que se deriven da celebración deste proceso selectivo faranse públicos, exclusivamente, a través do Taboleiro de Anuncios da Casa do Concello. Sempre que sexa posible, poderá publicarse, a título informativo e complementario, na web oficial do Concello (www.riveira.es), no apartado “emprego público”. Estas publicacións na web non terán validez a efectos de cómputo de prazos e a información de carácter persoal contida nas mesmas será posible baixo a consideración de que os aspirantes, coa sinatura da instancia solicitando participar no proceso selectivo, se someten e aceptan todo o clausulado establecido na presente convocatoria e bases reguladoras. Os restantes usos dos datos persoais contados nas solicitudes serán de carácter interno e uso restrinxido. Segunda.- Todos os actos administrativos derivados desta Convocatoria, así como das actuacións dos Tribunais Cualificadores, poderán ser impugnados polos interesados nos casos e na forma establecidos pola Lei de Procedemento Administrativo e normas vixentes concordantes. A presentación de reclamacións non suspenderá a prosecución do proceso selectivo, salvo que así o decida o órgano convocante do mesmo. Terceira.- Contra as presentes Bases e a Resolución que as aproba, que pon fin á vía administrativa, poderase interpoñer RECURSO CONTENCIOSO-ADMINISTRATIVO ante o Xulgado Contencioso-Administrativo de Santiago de Compostela, no prazo de dous meses contado desde o día seguinte ó da publicación da convocatoria. Con carácter potestativo e previo, poderá interpoñerse RECURSO DE REPOSICIÓN ante o mesmo Órgano que adoptou o acordo de aprobación, no prazo de un mes, contado desde o día seguinte ó da publicación da convocatoria. Neste caso non se poderá interpoñer o recurso contencioso-administrativo ata que se resolva expresamente ou se produza a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo de que poida exercitar calquera outro que estime procedente. Tema 1.- A Constitución española de 1978. Estrutura e principios xerais. Tema 2.- A organización territorial do Estado. O Estatuto de Autonomía de Galicia. Estrutura e principios xerais. Tema 3.- A Administración Local. Especial referencia ao municipio: concepto e elementos. Tema 4.- O Goberno Municipal. O Pleno da Corporación. O alcalde. A Xunta de Goberno Local. As Comisións Informativas. Tema 5.- Conceptos básicos en prevención de riscos laborais. Tema 6.- Norma Básica de Protección Civil. Obxecto da norma básica. Competencias. Tema 7.- Funcións básicas e organización da protección civil en Galicia. Capítulos IV a VI do Plan Territorial de Emerxencias de Galicia. Tema 8.- Planificación en protección civil: Plans de emerxencia municipal. Tema 9.-Incendios urbanos: teoría do lume, tipos de lumes, equipos e medios contra incendios. Tema 10.- Incendios forestais: tipos de incendios forestais, comportamento do lume, actuacións de prevención, métodos e medios de extinción. Tema 11.- Accidentes de tráfico e excarceración. Tema 12.-Fundamentos de primeiros auxilios: conceptos e clases, soporte vital básico e atención inicial nas emerxencias. Tema 13.- Plans de autoprotección: contido mínimo dos plans de autoprotección (Decreto 171/2010, de 1 de outubro, sobre plans de autoprotección na Comunidade Autónoma de Galicia). Tema 1.- A Constitución española de 1978. Estrutura e principios xerais. Tema 2.- A Administración Local. Especial referencia ao municipio: concepto e elementos. A organización municipal. Tema 3.- Funcións básicas e organización da protección civil en Galicia. Capítulos IV a VI do Plan Territorial de Emerxencias de Galicia. Tema 4.- Planificación en protección civil: Plans de emerxencia municipal. Tema 5.- Incendios urbanos: teoría do lume, tipos de lume, equipos e medios contra incendios. Tema 6.- Incendios forestais: tipos de incendios forestais, comportamento do lume, actuacións de prevención, métodos e medios de extinción. Tema 7.- Accidentes de tráfico e excarceración. Tema 8.- Fundamentos de primeiros auxilios: conceptos e clases, soporte vital básico e atención inicial nas emerxencias. Tema 9.- Plans de autoprotección: contido mínimo dos plans de autoprotección (Decreto 171/2010, de 1 de outubro, sobre plans de autoprotección na Comunidade Autónoma de Galicia). En Riveira, 04 de abril de 2014 A alcaldesa en funcións (Decreto de substitución de 26/03/2014) Mª Dolores Elorduy Callón